

ที่ มท ๐๘๐๔.๓/ว กระทรวงมหาดไทย

ถนนอัษฎางค์ กทม. ๑๐๒๐๐

สิงหาคม ๒๕63

เรื่อง การให้ประชาชนเข้าฟังการประชุมสภาองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือคณะกรรมาธิการการพัฒนาการเมืองและการมีส่วนร่วมของประชาชน วุฒิสภา  
 ด่วนที่สุด ที่ สว (กมธ 2) 0010/1478 ลงวันที่ 11 มีนาคม 2563

2. ตัวอย่างระเบียบว่าด้วยการให้ประชาชนเข้าฟังการประชุมสภาองค์กรปกครองส่วนท้องถิ่น

ด้วยคณะกรรมาธิการการพัฒนาการเมืองและการมีส่วนร่วมของประชาชน วุฒิสภา ได้มีหนังสือถึงกระทรวงมหาดไทย เสนอแนะให้กระทรวงมหาดไทยขอความร่วมมือไปยังสภาองค์กรปกครองส่วนท้องถิ่น   
พิจารณาดำเนินการตามความเหมาะสมเพื่อให้ประชาชนสามารถเข้าฟังการประชุมสภาองค์กรปกครองส่วนท้องถิ่น  
ทุกระดับ ได้แก่ สภาองค์การบริหารส่วนจังหวัด สภาเทศบาล สภาองค์การบริหารส่วนตำบล สภาเมืองพัทยา   
และสภากรุงเทพมหานคร เพื่อเปิดโอกาสให้ประชาชนแสดงความคิดเห็นสะท้อนปัญหาความต้องการของชุมชนท้องถิ่น และมีส่วนร่วมในการพัฒนาท้องถิ่น รวมทั้งส่งเสริมให้ประชาชนมีสำนึกและรักถิ่นฐานบ้านเกิดของตนเอง   
และมีความตื่นตัวในการรักชาติบ้านเมืองซึ่งสอดคล้องกับแผนการปฏิรูปประเทศด้านการเมือง ในส่วนที่เกี่ยวกับประเด็นการปฏิรูปที่ 3 การกระจายอำนาจการปกครองส่วนท้องถิ่น และการจัดสรรทรัพยากรที่เป็นธรรม   
พันธกิจที่ 3 การมีส่วนร่วมของประชาชนและชุมชนในการพัฒนาองค์กรปกครองส่วนท้องถิ่น และเป็นไปตามเจตนารมณ์ที่ให้มีการจัดการปกครองส่วนท้องถิ่น หมวด 14 ของรัฐธรรมนูญแห่งราชอาณาจักรไทย อันจะนำไปสู่การพัฒนาการเมืองและการมีส่วนร่วมของประชาชนในระบอบประชาธิปไตยอันมีพระมหากษัตริย์ทรงเป็นประมุข รายละเอียดปรากฏ  
ตามเอกสารที่ส่งมาพร้อมนี้

กระทรวงมหาดไทยจึงขอให้จังหวัดดำเนินการ ดังนี้

1. แจ้งข้อเสนอแนะของคณะกรรมาธิการการพัฒนาการเมืองและการมีส่วนร่วมของประชาชน  
วุฒิสภา ให้เมืองพัทยา องค์การบริหารส่วนจังหวัด เทศบาล และองค์การบริหารส่วนตำบลนำไปพิจารณาดำเนินการตามความเหมาะสม

2. แจ้งองค์การบริหารส่วนจังหวัด เทศบาล และองค์การบริหารส่วนตำบล ดำเนินการ  
ให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง

/(ฉบับที่ 2) …

(ฉบับที่ 2) พ.ศ. 2554 ข้อ 117 วรรคสี่ โดยให้สภาท้องถิ่นดังกล่าวกำหนดระเบียบเกี่ยวกับการอนุญาตให้ประชาชนเข้าฟังการประชุมและการปรึกษาของสภาท้องถิ่น รวมทั้งขอความร่วมมือองค์กรปกครองส่วนท้องถิ่นทุกแห่งประชาสัมพันธ์เกี่ยวกับกำหนดการประชุมสภาท้องถิ่น และผลการดำเนินงานของสภาท้องถิ่นให้ประชาชนทราบตามวิธีการที่เห็นสมควรด้วย

จึงเรียนมาเพื่อพิจารณาดำเนินการ

ขอแสดงความนับถือ

กองกฎหมายและระเบียบท้องถิ่น

กลุ่มงานวินิจฉัยและกำกับดูแล

โทร./โทรสาร ๐-๒๒๔๑-๙๐๓๖

รอง ปมท. ...............................................

อสถ. .......................................................

รอง.อสถ. .........................................….….

ผอ.กม. .............................................….….ผอ.กง.วก. .........................................…….

นก./พิมพ์ ........................................….…..

ผู้ประสานงาน

จิราวรรณ สุวรรณปินฑะ 091 716 3140

นก. ...................................……

ผู้ประสานงาน

จริยาภรณ์ สมปู่ 08-3826-2099